Weyt umä isch Zivilschutz, zum Isatz cho,  um diä Hilf, sind vieli Betroffni froh.  Ai d'Hilf vo Freywilligä, hed vill z'bedeytä,  sie hälfid wo's chenid, i gschädigtä Leytä.  Ai dr'Bundespresidänt, isch cho inspiziärä,  und gseid, da well är Hilf organisiärä.  Ä huiffä Militär, hed är gschickt,  diä hend, a dä dringänschtä Ortä gflickt.  Ai d'N.S.V. macht Angebot, und will hälfä, i dr'Not.  Weyt umä, isch mä usinnig froh,  sind Lastwägä und  Bagger, i Isatz cho.    Diä abotni Hilf, isch scheen,  ai Zivilschutz, vo anderä Kanten.  Vieli Leyt, hend viel wieder gmacht,  Solidarität, isch ä grossi Macht.  Und d'Natuir, wo alles hed zerstert,  sie hilft mit, hed eys d'Erfahrig glehrt,  sie tuäd wieder druberwachsä lah,  und vieli scheeni Plätzli, sind wieder da.  D'Natuir darf mä, als Partner näh,  de tuäd sie viel, wieder umägäh.  S'gid wieder scheeni Fläckä Ärdä,  zwischä See und Bärgä.    Äs bruicht viel, vo Maschinä und Leyt,  bis äs wieder isch, ä so weyt.  Ich weiss, dr'hinder stand, z'Millionä vo Frankä.  Miär sägid allnä Hälfer uifrichtig dankä!  Simbolisch tiänd miär das zum Uisdruck gäh,  und als Anerkennig, äs Kaffee näh.  Machid ä Paisä, bim Schaffä,  und verschnuifid, bimänä Kaffee: